REGULATORNA AGENCIJA ZA ENERGETIKU I REGULISANE 
KOMUNALNE DJELATNOSTI  
Broj: 25/3863-5
Podgorica, 05.11.2025. godine 

POJAŠNJENJE 1
Zahtjeva za dostavljanje ponuda šifra postupka #99670 za uslugu Procjena vrijednosti nematerijalnih ulaganja, zemljišta, nekretnina, postrojenja i opreme



Privredni subjekt se obratio za  pojašnjenje Zahtjeva za dostavljanje ponuda šifra postupka #99670 od 04.11.2025.godine  za nabavku uslugu Procjena vrijednosti nematerijalnih ulaganja, zemljišta, nekretnina, postrojenja i opreme, a Naručilac shodno članu 4 stav 5 Pravilnika  o načinu sprovođenja jednostavnih nabavki („Službeni list Crne Gore", br. 16/23, 20/23, 36/23, 114/23, 49/24 i 114/24) daje pojašnenje.

Preko ESJN od strane privrednog subjekta  dana 04.11.2025.godine dostavljen je zahtjev za pojašnjenje  Zahtjeva za dostavljanje ponuda koji glasi:

PITANJE 1:
U tački 6 – „Uslovi za učešće u postupku i zahtjevi u pogledu načina izvršavanja
predmeta nabavke“, u dijelu koji se odnosi na:
„Dokaz odnosno sertifikat, koje izdaju akreditovana sertifikaciona tijela o ispunjavanju uslova kvaliteta predmeta nabavke“ – zahtijevate dokaz da rukovodilac projekta posjeduje licencu/certifikat izdat od strane referentne međunarodne procjeniteljske organizacije (Tegova, ASA isl.).
Molimo Vas da nam potvrdite da li se kao prihvatljiv dokaz može dostaviti sertifikat ovlašćenog procjenitelja izdat od Komore procjenitelja i sudskih vještaka Crne Gore, s obzirom na to da je navedena Komora članica međunarodne procjeniteljske organizacije IVSC (International Valuation Standards Council).

ODGOVOR:
U dijelu Uslovi za učešće u postupku i zahtjevi u pogledu načina izvršavanja predmeta nabavke - tip uslova/zahtjeva - 	Dokaz odnosno sertifikat, koje izdaju akreditovana sertifikaciona tijela o ispunjavanju uslova kvaliteta predmeta nabavke, koji glasi: 

„Dokaz da Rukovodilac projekta posjeduje licencu/certifikat izdatu od strane referentne međunarodne procjeniteljske organizacije (Tegova, ASA i sl.).“

Kao ispunjen uslov pored navedenih licenci Tegova, ASA prihvatiće se i druge referentne licence kao što je to i navedeno u samom Zahtjevu za dostavljanje ponuda, pa i licence navedene u pitanju 1.

PITANJE 2:

U tački 8 – „Predmet nabavke“, u dijelu „Bitne karakteristike predmeta nabavke“, navedeno je: „Procjena vrijednosti nematerijalnih ulaganja, nekretnina, postrojenja i opreme DOO ‘Crnogorski elektrodistributivni sistem’ Podgorica na dan 31.12.2023. godine, u skladu sa MRS 16, MRS 36 i MRS 38 i MSFI 13.“ Molimo Vas za pojašnjenje da li je navedeni datum procjene (31.12.2023. godine) tačan, odnosno da li je eventualno došlo do greške i da se procjena treba odnositi na 31.12.2024. godine.

ODGOVOR:
Navedeni datum procjene vrijednosti nematerijalnih ulaganja, nekretnina, postrojenja i opreme DOO ‘Crnogorski elektrodistributivni sistem’ Podgorica, 31.12.2023. godine, je tačan.


Komisije za sprovođenje postupka nabavke 
                                                        
